
ELA 


DIASABRA 22 JUNI 2024 


Prome Minister Evelyn Wever-Croes: 


VUT TA HABRI PA EMPLEADONAN PUBLICO! 
POR ENTREGA PETICION PA BAHA CU VUT TE CU DIA 5 
DI AUGUSTUS 2024 


Diahuebs mainta durante un 

conferencia di prensa di Gobierno, 
Prome Minister Evelyn Wever- 
Croes a elabora riba e tema di 
VUT, y kico en realidad un persona 
cu aplica pa esaki tin derecho riba 
dje. Prome Minister a indica cu e 
VUT a wordo habri dia 3 di Juni 
2024 y lo sera 5 di Augustus 2024. 
Empleadonan publico cu tin deseo 
di bandona servicio di gobierno y 
ricibi un entrada pa un maximo di 
3 aña por aplica pa bin na remarke 
pa baha cu VUT. E peticion mester 
wordo entrega prome cu dia 5 di 
Augustus, na unda tambe mester 
indica ki tempo, prome cu 1 di mei 
2025, lo desea di bandona servicio. 
Kico un persona lo haya durante e 
3 añanan di VUT? 
Empleadonan cu tin mas di 10 
aña den servicio, ta haya un total 
di 3 aña di entrada. Pa esnan cu 
tin menos di 10 aña, VUT tambe 
lo ta disponibel, pero e total di 
aña pa haya entrada ta cambia. Pa 
informacion riba esaki por tuma 
contacto cu Departamento di 
Recurso Humano (DRH). 


Suma di e VUT uitkering 

Pa esnan cu lo haya entrada pa 3 
aña, lo haya e prome aña 90%, e di 
dos aña 80%, y di tres aña 70% di e 
ultimo salario cu e persona tabata 
tin prome cu el a bandona servicio 
di gobierno. Gobierno tambe 
lo tuma na cuenta, e "vakantie 
uitkering", e toelagenan existente 
y e premie di AOV/AWW y AZV. 


Acuerdonan cu ta keda vigente 
Durante cu e persona ta ricibiendo 
su VUT, ta keda na remarke 
gratificacion pa  añanan di 
servicio, cuido medico, pensioen 
ta sigui core, y den caso di morto 
di e persona, e uitkeringnan cu 
normalmente lo wordo duna, lo 
wordo duna tambe. 


Acuerdonan cu lo cancela na 
momento di baha cu VUT 
Durante e temporada di VUT, e 
persona no lo tin derecho mas na 
aumento di salario y/of periodiek, 
dianan di vakantie y/of dianan di 
ATV, y indexering. Tambe si un 
persona aplica pa baha cu VUT, 
e persona no lo por drenta den 
ningun forma, servicio di gobierno, 
ni lo por traha como un "publieke 
rechtspersoon", pa e siguiente 5 
añanan. 


"Mi kier a enfatisa cu tin un 
procedura pa esnan interesa den 
aplica pa VUT, y esaki no ta den 
man di ningun minister. Unabes e 
peticion drenta e lo wordo evalua 
pa un comision cu ta consisti 
di e director di e departamento 
bou kende e persona ta traha, y e 
director di e compania. E decision 
pa honra e peticion aki lo wordo 
tuma, teniendo na cuenta cu si e 
departamento lo por sigui draai 
eficazmente sin e vacatura aki, 
mirando cu e posicion di e persona 
cu bay cu VUT, no lo porreemplasa" 


BRIYANDO FUERTE + TRECIENDO CLARIDAD 


Prome Minister a splica. 


Pa cualkier informacion tocante 
VUT, por tuma contacto cu DRH 


jii 


Hm 


na 522-9999 of email vut@drh.gov. 
aw. Tambe lo por haya informacion 
riba e portaal di HR. 


STATEN VAN ARUBA 


OPENBARE VERGADERING OP 25 JUNI 2024 OM 
09:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


1. Ontwerp-landsverordening tot wijziging van de Landsverordening van 20 december 
2023 tot vaststelling van de begrotingen van de ministeries van het Land voor het 
dienstjaar 2024, de Landsverordening van 19 januari 2024 tot vaststelling van de 
begroting van de Raad van Advies voor het dienstjaar 2024, de Landsverordening van 
19 januari 2024 tot vaststelling van de begroting van de Algemene Rekenkamer voor 
het dienstjaar 2024, de Landsverordening van 15 februari 2024 tot vaststelling van de 
begroting van de Dienst Openbare Werken voor het dienstjaar 2024 en van de 
Landsverordening van 13 maart 2024 tot vaststelling van de begroting van de Staten 


van Aruba voor het dienstjaar 2024. 


De Griffier, 


mr.drs. Herman Ch. J. Hek 


DIASABRA 22 JUNI 2024 


SH Dr 

MINISTER MADURO DI FINANSA TA AMPLIA RIBA SU BIAHE 
RECIENTE PA MERCA PA REUNI CU INVERSIONISTANAN 
RIBA E MERCADO INTERNACIONAL DI CAPITAL 


Den e biahe reciente pa 
Merca, Minister Maduro 
di Finansa hunto cu su 
ekipo financiero, a reuni 
cu inversionistanan riba 
e mercado internacional 
di capital, pa asina por 
prepara pa emision di 
bono internacional di 
Aruba pa por refinancia 
e debe di Aruba cu ta 
madura den afia 2024. 
Den e proceso aki Minister 
Maduro ta wordo asisiti pa 
e banconan internacional 
Santander y Citi. 


E mandatario a reuni cu 12 
inversionista institucional 
den 5 diferente cuidad na 
Merca, den cual ta figura 
companianan di seguro, 
fondonan di inversion, 
fondonan di pensioen 
y companianan cu ta 
maneha capital grandi. 


Nan tur ta inversionista 
grandi y conoci riba e 
mercado internacional di 
capital cu a mustra hopi 
interes pa inverti den 
bononan internacional di 
Aruba. 


Minister Maduro y su 
ekipo a percura pa duna 
un presentacion amplio 
di e ultimo desaroyo 
economico y financiero 
di Aruba, den cual a 
brinda informacion di e 
recuperacion economico 
y financiero, e maneho di 
debe, e reformanan cu ta 
tumando luga den cuadro 
di e Landspakket, e plan di 
Aruba pa atende cu retonan 
financiero di cambio 
climatico, informacion riba 
e inversionnan cu ta tuma 
luga y ta duna bista riba 
e rendimento financiero 


di e companianan estatal 
Aruba. 


MinisterMadurodiFinansa 
ta enfatisa cu e bishita 
aki na inversionistanan 
institucional na Merca, ta 
den cuadro di e maneho 
di debe di Aruba den cual 
ta refinancia debenan cu 
ta madura den afia 2024. 
Dus e emision cu Aruba 
lo haci proximamente no 
ta pa crece debe, sino pa 
refinancia esaki. E dede 
di Aruba mes lo bolbe 
baha den aña 2024, ya cu 
e placa di e surplus den 
presupuesto 2024 tambe 
ta bay pa paga e debe di 
nos Pais. 


E mandatario ta satisfecho 
cu e resultado di e biahe. 
E storia di Aruba a wordo 
bon ricibi y tin interes pa 


e emision. Awo lo sigui pa 
e proximo paso, cu ta haya 
autorisacion di Conseho 
di Minister di Reino basa 


riba articulo 29 di Statuut 


Hulandes, 
inicia e 


di Reino 
pa asina por 
transaccionnan. 


NOMBRACION DI SENOR DRS. MARION AGUNBERO 
COMO MIEMBRO DI ARUBA DEN E COLEGIO DI 
SUPERVISION FINANCIERO PA ARUBA 


Conseho di ministernan 
di Reino a aproba riba 
dia 21 di juni 2024 e 
proposicion di Aruba pa 
nombra sefior drs. Marion 
Agunbero como miembro 
di Aruba den e Colegio di 
supervision financiero pa 
Aruba (CAft) entrante 1 di 
augustus 2024. 


E ta sigui sefiora mr. dr. 
Hellen van der Wal cu 
despues di 2 termino no 
por wordo reeligi mas. 
Señor  Agunbero tin 
experiencia amplio den e 


sector financiero y a ocupa 
diferente funccionnan na 
entre otro Banco Central, 
entre otro como manager 
seccion di supervision y 
tambe na Departamento 
di Finansas, caminda e 
tabata director. 


E tabata director ehecutivo 
di e fondo di pension den 
e sector di turismo di 
Aruba y a ocupa diferente 
posicionnan na Caribbean 
Mercantile Bank NV., 
entre otro como assistent 
managing director retail 


products. Actualmente e 
ta miembro di e Conseho 
di Comisario di Caribbean 
Mercantile Bank NV. y 
miembro di e Conseho 
Consultativo di Aruba 
unda e lo tuma su retiro pa 
asumi e cargo nobo como 
miembro di CAft. 


Gobierno di Aruba ta 
gradici sra. Van der Wal pa 
tur etrabou cu el'a desplega 
den Caft den nomber di 
pais Aruba, y ta desea sr. 
Agunbero hopi exito. 


DIASABRA 22 JUNI 2024 


SH Dr 

Manera a publica, Ministerio 
Publico a cuminsa caso penal 
contra 4 periodista relaciona cu e 
caso di ex agente Vos. Tratamento 
di e caso ta Dialuna 24 Juni 2024 
pa 8.30 di mainta. 

SOLO DI PUEBLO por a 
compronde cu Ministerio Publico 
a oficial publica e acusacionnan 
serio cu lo bay presenta dialuna 
awor. Entre otro soborna un 
agente di Polis, caminda nan sa cu 
e agente di Polis lo haci cosnan cu 
ta contra su trabao. 

4 SOSPECHOSO 


NoticiadiCorte 


MINISTERIO PUBLICO TIN ACUSACIONNAN 
SERIO CONTRA GRUPO DI PERIODISTA CU 


A SOBORNA UN AGENTE DI POLIS 


Anterior a publica cu tin 5 
sospechoso pasobra asina a wordo 
menciona durante tratamento di 
e caso Vos. A busca manera pa 
haya informacion for di Ministerio 
Publico, pero Ministerio Publico 
no kier a bisa nada. Awor, den 
forma oficial, Ministerio Publico ta 
anuncia cu e caso ta contra: Lacle, 
Giel, Koolman y de Andrade. 
ACUSACIONNAN SERIO 
Ministerio Publico ta acusa e 
grupo aki di a cumpra e ex agente 
Vos. 

E acusacionnan cu Ministerio 


Publico lo presenta dialuna awor 
24 Juni 2024 den sala di Corte 
contra e grupo di 4 periodista ta: 
Den e periodo di 1 Januari 2021 te 
22 di Maart 2023, conhuntamente, 
a ofrece un ambtenaar den 
funcion di Cuerpo Policial di 
Aruba regalo of promesa cu e meta 
pa hibe na haci of keda sin haci 
algo contra deber di su trabao. an 
ta wordo acusa di, den e periodo 
menciona, conhuntamente, a 
intencionalmente viola secretonan 
di cual e tabata sa cu e ambtenaar, 
relaciona cu su funcion, tabata 


obliga pa tene. 

Nan ta wordo acusa di, entre 1 
Januari 2021 te 22 Maart 2023, 
a participa na un organizacion cu 
tabata consisti di un y/of mas otro 
persona cu tabatin como meta pa 
comete crimennan, esta, corupcion 
di un ambtenaar y/of tuma y/ 
of duna soborno y/of maluso di 
funcion y/of violacion di secreto di 
trabao.Esakinan ta acusacionnan 
serio contra e 4 periodistanan, 
kendenan lo mester duna cuenta 
dilanti Hues. 


AVONDMAVO BRINDANDO OPORTUNIDAD 
PA STUDIA ANOCHI 


Oranjestad- Aña escolar 2023-2024 
ta yegando su final y Avondmavo 
ta orguyoso di cada studiante di 
Avondmavo cu a bay pa su meta y 
logra di gradua. Despues di e prome 
tanda di examen un total di 36 
studiante a gradua y un cantidad 
grandi a logra haya certificado. 
Avondmavo ta cay bou di Stichting 
Avondonderwijs Aruba (SAA) cu 
ta brinda enseñansa den oranan di 
anochi na tur esnan cu mester di un 
di dos oportunidad den educacion, 
ta desea un diploma di otro nivel 
of mester mas flexibilidad pa por 
ehempel studia y traha. 


Cu dos localidad fisico, na Playa 


y San Nicolas, y e oportunidad 
pa studia online tin un localidad 
y trayecto cu ta ahusta na cada 
persona. Fuera di esaki Avondmavo 
ta brinda trayecto pa bay mas lihe 
of pa net contrario bay mas poco 
poco dependiendo e necesidad y 
situacion di cada persona. 

Pa esnan cu ta cla pa bay pa e 
reto, inscripcion pa e aña escolar 
2024-2025 a habri y lo keda 
habri te cu dia 5 di juli 2024. 
Inscripcion ta tuma lugar online 
via e website di Avondmavo, www. 
avondmavoaruba.com Pa cualkier 
informacion of ayudo por tuma 
contacto cu oficina di Avondmavo 
na telefoon: 583-3779 


STATEN VAN ARUBA 


OPENBARE VERGADERING OP 27 JUNI 2024 OM 
10:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 


Verantwoording door de Minister van Arbeid, Energie en Integratie, de heer 
G. F. Croes, omtrent de inspanningen zijnerzijds om integriteitsschendingen 
onder zijn ministerie te voorkomen. 


De Griffier, 


mr.drs. Herman Ch. J. Hek 


DIASABRA 22 JUNI 2024 


SH Dr 

Minister 
Wever-Croes na clausura 
di e Conferencia di Prensa 
di 20 di juni, a elabora riba 
e compromiso cu Gobierno 
di Aruba tin cu e pueblo. 


rome Evelyn 


Economia den 
recuperacion 
Prome Minister a indica cu 
ya pa un tempo caba Aruba 
ta den pleno recuparacion. 
Apesar cu e pandemia a 
afecta Aruba su economia 
considerablemente, 
Gobierno a compromete 
su mes pa saca Aruba for 
di e crisis y a cumpli. E 
siguiente paso tawata pa 
stabilisa e pais, cual tambe 
Gobierno a cumpli cun’. 
Turismo den crecemento 
constante 

Turismo ta bayendo 
enormemente bon y basa 
riba cifranan cu Minister 
di Turismo Dangui Oduber 
a presenta ultimamente, 
luna di mei tawata otro 
luna hopi positivo. Danki 
na esey e economia di 
Aruba ta creciendo ya pa 
tres aña consecutivo na un 
forma abrumador despues 
di pandemia. 
Desempleo a 
considerablemente 
Crecemento di economia 
ta crea cuponan di empleo 
y cu esaki e desempleo na 


pleno 


baha 


Prome Minister Evelyn Wever-Croes: 


E COMPROMISO DI GOBIERNO TA PA SIGUI TRECE 
STABILIDAD Y PROSPERIDAD DEN TUR HOGAR NA ARUBA 


Aprobacion di Parlamento di e Presupuesto Supletorio 2024 ta di suma importancia 


Aruba a baha na e cifra 
di mas abou den 20 afia. 
Esaki ta debi tambe na e 
bon trabou y esfuersonan 
haci door di sector 
concerni, manera e job fair 
cu ta wordo organisa cada 
aña y sigur e programa di 
Ensefiansa pa Empleo cu 
ta duna cursonan y asina 
prepara e trahadonan 
adecuadamente. Tur esaki 
ta yuda cu mas hende por 
yega na un trabou y ta bon 
prepara. 
Operation 
Center 

E siguridad di pais Aruba 
ainda ta na prome luga den 
e region. E apertura dia 
21 di juni di e Operation 
Command Center na 
Savaneta lo bay yuda mas 
ainda pa tene Aruba sigur. 
Importancia Aprobacion 
Presupuesto Supletorio 
2024 

Gobierno a compromete 
su mes cu e afia aki e 
prosperidad lo wordo 
sinti den cada skina di 
nos pais, den e cartera 
di cada ciudadano y esey 
tambe Gobierno ta bin ta 
haciendo. E Presupuesto 
Supletorio 2024 lo 
wordo trata e simanan 
venidero. Si Parlamento 
aproba esaki, lo mira 
empleadonan publico y di 
ensefiansa bay dilanti den 
salario, pensionadonan 
cu ta haya reparatie 
toeslag lo tin aumento di 
entrada y trahadonan di 
fundacionnan subsidia 
door di Gobierno lo bay 
dilanti den salario. Mescos 
pa esnan cu ta haya 
gehandicapten uitkering 
lo bay dilanti den entrada 


Command 


y trahadonan den sector 
priva cu un salario di 
menos di 2500fl pa luna 
y ta haya reparatietoeslag 
tambe lo tin aumento den 
nan entrada. 


“Tur esaki ta parti di e 
stabilidad y prosperidad cu 
nos Gobierno ta busca pa 
Aruba, pa cada ciudadano 
riba e isla aki. Esey ta 


e compromiso cu nos a 
haci y nos ta cumpliendo. 
Ainda nos no ta caminda 
cu nos kier ta pero nos 
ta logrando si’, Prome 
Minister a accentua. 


notariskantoor y . J. Ca Ti rom D 


EXECUTORIALE OPENBARE VERKOOP 


Op donderdag 18 juli 2024 des namiddags om 14.00 uur, zal in de 
Kamer van Koophandel en Nijverheid van Aruba, J.E. Irausquin 
Boulevard 10, Oranjestad Aruba, ten overstaan van notaris mr M.J.C. 
Tromp of haar plaatsvervanger, de executoriale verkoop, als bedoeld in 
artikel 3:268 van het Burgerlijk Wetboek van Aruba, bij opbod en 
daarop volgende afmijning worden gehouden van: 


het recht van erfpacht tot 15 april 2064 op een perceel 
domeingrond, groot 430 m2, gelegen aan de Caya 
Mangasina te Mabon in Aruba, nader omschreven in 
de kadastrale meetbrief nummer 187 van 20 mei 
1998, met het daarop gebouwde, plaatselijk bekend 
als “Caya Mangasina 64”; 

Inzetprijs: Afl. 127.000,==. 


De veilcondities zullen 8 dagen voor de verkoopdatum ter inzage liggen 
ten kantore van voornoemde notaris. 


De executant behoudt zich het recht voor, de veiling uit te stellen en 
op te houden zonder de verplichting de reden(en) daartoe te noemen. 


Tot en met 3 juli 2024 kan onderhands op het te executeren 
registergoed worden geboden bij een aan voornoemde notaris mr 
M.J.C. Tromp gericht geschrift. 


Bieders dienen terstond een bankgarantie of een gelijkwaardige 
document dat aanvaardbaar is voor de executant, te overleggen en in 
het bezit te zijn van een geldig identiteitsbewijs. 


Notariskantoor mr M.J.C. Tromp 

Santa Cruz 35 

Tel: 5853500/ 5857900 

Fax: 5854222 

Email: veiling@notaristromp.com/auction@notaristromp.com 


DIASABRA 22 JUNI 2024 


SH Dr 


PAG. 6 


ORANJESTAD — Awe mainta, Corte di Husticia 
a trata e caso penal cu Ministerio Publico a 
cuminsa contra e homber Arubiano C.M.T. (24) 
biba na Hulanda. E ta wordo acusa di hunto cu 
otronan tabatin 3 arma di candela y balanan. 
SOLO DI PUEBLO por a compronde cu riba bar 
di cas di C.M.T. su mama, tabatin un pistol, un 
revolver y balanan. Tur esaki e amigo di C.M.T., 
A.H. a filma cu su cellular y Polis a mira esaki. 
SHOTGUN, PISTOL, REVOLVER Y BALANAN 
E acusacion cu Fiscal a presenta contra C.M.T. 
ta cu entre 14 September 2023 y 12 November 
2023, hunto cu otronan C.M.T. tabata den 
posecion di armanan di candela y balanan. 

Ta asina cu C.M.T. tabata di vacacion na Aruba 
y tabata kedando na cas di su mama na Sero 
Patrishi. Dia 12 November el a viaha bay bek 
Hulanda y dia 1 December 2023 cu el a bin 
Aruba pa haci un presentacion di un club 
nocturno, el a wordo deteni relaciona cu video 
cu nan a haya den cellular di su amigo A.H. cua 
detene relaciona cu tiramento. 

Hues a puntra si ta berdad e acusacionnan. 


NoticiadiCorte 


CANTANTE DI RAP CONDENA NA 15 LUNA 
DI PRISON PA POSECION DI ARMANAN DI 


CANDELA Y MUNICION -1 


Segun C.M.T. e no tabatin armanan solamente 
un bala di shotgun e tabatin den su man. Segun 
C.M.T., su amigo A.H. a graba e video. E homber 
A.H. tambe tin un caso di tiramento contra dje. 
Hues a mustra cu Polis den su relato ta mustra 
cu a detene A.H. riba 17 November 2023 
relaciona cu un caso di tiramento y a bay wak 
den su cellular. A bay analisa un video cu A.H. 
a graba. Por a mira A.H. cu un pistool cu un 
peña (cashi di bala) largo den su man. E tabata 
den sala di cas di mama di C.M.T. Despues a 
cuminsa filma un gay color bruin sin flanel cu 
un shotgun den su man. Despues a filma A.H. 
y C.M.T. cu un bala di shotgun. Ariba e bar por 
mira diferente balanan. Segun C.M.T. el a pone 
e bala di shotgun bek pa nan piki nan cosnan 
y bay cun. Riba e bar segun C.M.T., tabatin 
2 of 3 pistool mas. El a bisa cu e hendenan (2 
Colombiano) cu a bin cu un saco y a habri esaki 
cu tabatin e balanan pa bende y e armanan. 
Segun C.M.T. el a coy un di e balanan di 
shotgun pasobra nunca el a mira e bala ey. Hues 
a mustra cu Polis ta bisa cu por mira riba e bar, 


un pistool, un revolver, un shotgun y balanan. 
Ariba e video por a mira 4 hende. Segun C.M.T., 
ta A.H. a bin cu e homber Colombiano cu arma 
y bala na su cas. El a bisa cu e gay kier a bende 
e armanan pero C.M.T. a bisa cu e no ta cumpra 
nada pasobra e ta bayendo bek Hulanda. 
Despues cu C.M.T. a wordo deteni na December 
2023, Polis a bay haci investigacion na cas di e 
mama y den camber di C.M.T. a haya un bala 9 
mm. Segun C.M.T. el a haya e bala benta abao 
dilanti Chines unda e sa bay haci compras. El a 
bisa cu su intension tabata pa traha un hanger 
pa su cadena. A confisca e bala tambe. Segun 
C.M.T. e ta un cantante di rap na Hulanda y ta 
gana placa. 1 December 2023, el a bin Aruba 
pa bay canta na un club nocturno pero a wordo 
deteni. El a bisa cu su tata ta biba na Hulanda. 
C.M.T. a bisa cu e ta bibando na Hulanda y ta 
studiando y traha. C.M.T. a bisa cu na cas di 
su amigo A.H. cu ta biba dilanti su cas, A.H. a 
grab’ cu un shotgun den man. El a bisa cu e ta 
kere cu A.H. a delete esey. Ta asina cu desde 1 
December 2023, C.M.T. ta sera den KIA. 


MINISTER ENDY CROES A PRESENCIA E SEGUNDO EDICION 
DI E COMPETENCIA NACIONAL DI GIMNASIA ARTISTICO 


: Dia 7 pa 9 di juni, a tuma 
luga e di dos (2) edicion di 
e competencia Nacional di 
di Gimnasia Artistico 
organisa pa Federacion 
Gymnastico Arubano 
(FGA). Un fin di siman di 
competencia cu a conta 
cu participacion di mas 
di 125 gimnasta di Aruba 
y Curacao cu a competi 


internacional. 


dilanti un panel di hues 
Dos dia 
competencia, 
e hobennan a competi 
riba nivel: pre A, B, C, 
nivel 1, 2, 3, 4, 5,6,y 7 y 
nivel junior FIG & FIG. E 
atletanan a presenta un cu a 
show espectacular y a duna 
e miho di nan mes den e 
competencia internacional 


unda 


aki. Minister Endy Croes 
tabata presente pa duna 


den e disciplina aki. 
Pabien na tur atleta nos 


ta super orguyoso di boso 
tur! Pa conclui, Minister 


e gran competencia aki. 
Ademas, 


tremendo trabou di e 
club-, mayor- y atletanan. 


sosten na e hobennan Endy Croes ta felicita Pabien na e ganadonan di 
comparti nan Federacion Gymnastico cada categoria. Cu deseo, 
talentonan excepcional Arubano cu a organisa dedicacion, determinacion 


y disciplina a logra! 
ta aplaudi e 


DIASABRA 22 JUNI 2024 

FINALISACION EXITOSO DI IPA MINOR: GLOBALIZATION, 
DIVERSITY, MULTILINGUALISM & EDUCATION 


Nos ta sumamente contento pa anuncia cu 17 
studiante di Hogeschool Arnhem y Nijmegen 


(HAN), Katholieke Pabo Zwolle (KPZ) y 
IPABO di Amsterdam y Alkmaar a completa 
exitosamente e IPA minor titula International 
Minor Globalization, Diversity, Multilingualism 
& Education cu un balor di 30 EC. 


E programa a consisti di varios tayer, training, 
excursion, stage na scol basico of scol secundario 
si nan ta studia un materia specifico den scol 
secundario, manera biologia, geografia, Hulandes 
of matematica. Tur studiante di minor a finalisa 
nan semester cu presentacion di un investigacion 
practico cu nan a haci den enseñansa na Aruba. 


. Teun van de Sande: Toetsen in eigen taal 
° Eva Schouten en Rens ten Hove: 
Bewegend leren 

. Zhaisky Kock en Elizabeth Helder: 
Translanguaging 

. Chloé Ruiz: Studievaardigheden 

e Lucas Berg: Vermenigvuldigen en delen 
met het handelingsmodel 

° Daphne Brouwer: Omgaan met werkdruk 
. Ellen Metselaar: Lezen met begrip 

o Inge Knol en Robin Oosterwijk: 
Coöperatieve werkvormen 

. Maaike Magielse: Leesmotivatie 

. Lotte Koers: Klankgebaren 

° Tess Waag: Leesmotivatie 

. Iris Westerveld: Bewegend leren 

. Katja Roga: Grammatica strategién voor 


Arubaanse leerlingen 


Nos ta felicita tur studiante cu nan logro y nos ta 
desea nan hopi exito den nan aña di finalisacion 
di estudio. 


Ademas, nos kier menciona specialmente e tres 


participantenan Arubiano di HAN: Chloé Ruiz, 
Zhaisky Kock y Elizabeth Helder, cu a pasa 
nan practica na Colegio Nigel Matthew y nan 
dedicacion pa e comunidad y trabou boluntario! 


Nos ta gradici e scolnan di practica y e guianan 
di Rosario College, Schakel College, Mon Plaisir 
basisschool, Paulus School y Colegio Arubano. 


Pa mas informacion tocante International Minor 
por tuma contacto cu Gregory Goedgedrag 
MSc. ,Coordinador di International Office di IPA, 
na gregory.goedgedrag@ipaaruba.com of cu 
International Officer pa Hulanda y Belgica, Ingrid 
Captain MSc., na ingrid.captain@ipaaruba.com . 


MINISTER THIJSEN NA E ULTIMO RMR DI GABINETE RUTTE IV 


Den Haag — Awe Gabinete Rutte 


Minister. Minister Thijsen: ‘Mi 


Alexandra van Huffelen. ‘Mi 


parti di nos tambe. Sigur, segun 


IV a tene su ultimo Reunion 
di Conseho di Reino (RMR), 
mirando cu un Gobierno nobo di 
Hulanda ta den pleno formacion 
y e huramentacion door di Rey 
Willem Alexander die Ministernan 
y Secretarionan di Estado ta poni 
pa tuma lugar 2 di juli benidero. 

Despues di a gradici e Ministernan 
y Secretarionan di Estado pa 
e cooperacion cu nos pais, e 
Minister Thijsen a dirigi den 
un mensahe personal na Mark 
Rutte como presidente di RMR. 
Akinan e mandatario a bisa cu ela 
experencia Rutte di tempo cu e 
tabata lider di fraccion di VVD den 
Tweede Kamer, tambe durante e 
proceso di desmantelacion di 
Antia y despues cu ela bira Prome 


a experencia tur esaki cune y 
tabata tin e privilegio pa a traha 
cune e ultimo dos afianan como 
Minister Plenipotenciario. Den 
nomber di Gobierno y pueblo di 
Aruba mi a felicita y gradici y 
alabes desea su persona tur clase 
di exito den su funcion nobo como 
Secretario General di NATO. Cu ta 
un funcion cu hopi reto, mirando 
e circumstancianan den e mundo 
actual; cu e ta e persona cu nan 
a duna tur confiansa y sosten pa 
logra cu tur cos bai bon awor. 
Un trabao hopi pisa, pero nos tin 
confiansa den Mark Rutte. 


Minister Thijsen tambe tabata 
tin palabranan di gradicimento 
special pa Secretario di Estado 


a experencia hopi Secretario 
di Estado y hopi Minister di 
Asuntonan di Reino, pero Van 
Huffelen tabata e unico cu a bisa 
hopi cla y publicamente durante 
di e firmamento di e “Onderlinde 
Regeling Samenwerking en 
Hervormingen”, cu mester a 
bira un Onderlinge Regeling y 
no un Ley di Reino (Rijkswet), 
cu e tin confiansa total den e 
mandatarionan di e paisnan. 
Prensa Hulandes tabata critico 
riba esaki, pero Van Huffelen a 
keda riba su punto di bista, asina 
e mandatario a bisa. 

Minister Thijsen a bolbe ripiti 
cu Aruba ta kere den un Reino 
fuerte, pero cu respet pa otro, 
duna otro sosten, duna nos loke ta 


sr. Thijsen, cu e aña aki ta celebra 
70 aña di Statuut. ‘Unda cu 
mester constata cu nos no ta den 
1954 mas, pero ta 2024. Nos ta 
madura y nos mester por tin mas 
participacion real den e desaroyo 
di Reino, tabata palabranan 
di Minister Plenipotenciario di 
Aruba Ady Thijsen. 

\\ 

Na final di e conferencia di prensa, 
periodista di Telearuba Ryan 
Oduber a haci entrega di un regalo 
na Secretario di Estado Alexandra 
van Huffelen como graditud y 
aprecio pa su cooperacion cu 
prensa Caribense. 

Nota pa redaccion: E potret ta 
cortesia di Arubahuis 

CANTANTE DI RAP CONDENA NA 15 LUNA DI PRISON PA 
POSECION DI ARMANAN DI CANDELA Y MUNICION -2 


15 LUNA DI PRISON EXIGI 

Fiscal a bisa Hues cu e ta haya cu e video cu 
a wordo graba, C.M.T. ta riba dje cu bala di 
shotgun. El a bisa cu segun hurisprudencia, pa 
ta culpable di posecion di arma, bo mester sa di 
e arma y cu e arma ta den bo cercania. Fiscal ta 
haya cu C.M.T. tabata den posecion di diferente 
arma di candela y municion. Tur esaki tabata 
ariba mesa di bar na cas di mama di C.M.T., 
unda C.M.T. ta keda. Pa cu castig, Fiscal a 
bisa cu e ta tene cuenta cu ta diferente arma di 
candela y municion tabatin y hunto cu otronan. 
Fiscal a expresa cu ta alarmante e cantidad di 
arma cu C.M.T. y otronan tabatin den posecion. 
El a mustra cu A.H., algun dia despues, lo 
tabata envolvi den un caso di tiramento. Fiscal 
ta haya cu C.M.T. ta den compania di hendenan 
cu si ta anda cu arma di candela. Fiscal a exigi 


15 luna di prison, di cual 5 luna ta condicional 
cu 3 afia di prueba. E droganan y articulonan di 
droga cu a haya den e cas cu ta di e mama, no 
por dicidi ainda riba eseynan. 

ABOGADO 

Abogado mr. Peasch a bisa Hues cu e caso a 
cuminsa relaciona cu un caso di tiramento. 
Riba un video den cellular, por a mira C.M.T. 
cu un bala di shotgun. Tambe e lo tabatin 
e shotgun den man pero e arma no ta di dje. 
Por comproba cu e tabatin un shotgun den su 
man. E abogado a pidi Hues pa tene cuenta cu 
ta promer biaha cu C.M.T. ta cay sera pa arma 
di candela y segun ley, e castigo ta 9 luna. Pa un 
bala so, e no por wordo persigui. 

SENTENCIA 

Huesa sera tratamento die caso y dicta sentencia 
di biaha. Hues a bisa cu e ta haya legalmente 


proba cu hunto cu otronan tabatin armanan di 
candela y municion den man. Hues a bisa cu pa 
cu e castigo, e ta tene cuenta cu e seriedad di 
e caso. Hues a remarca cu ta diferente arma y 
balanan tabatin na e cas. Despues ta resulta cu 
A.H. a usa un arma y tira. Hues a enfatisa cu 
Corte no kier pa tin arma di candela na Aruba. 
Hues a bisa cu loke e abogado ta referi di castigo, 
ta ora haya 1 arma den un cashi na cas warda. 
Den e caso aki ta papia di diferente arma riba 
mesa di bar. Hues a confirma e exigencia di 
Fiscal y a condena C.M.T. na 15 luna di prison, 
di cual 5 luna ta condicional cu un tempo di 
prueba di 3 aña. Hues a bisa cu e bala di 9 mm 
lo wordo destrui. E resto di cosnan di droga e 
no ta tuma un decision pasobra ta di e dama. 
Lo mester warda un otro caso penal contra e 
mama pa e ora ey por dicidi 


MINISTER THIJSEN NA E ULTIMO RMR DI 
GABINETE RUTTE IV 


Den Haag — Awe Gabinete 
Rutte IV a tene su ultimo 
Reunion di Conseho di 
Reino (RMR), mirando 
cu un Gobierno nobo 
di Hulanda ta den 
pleno formacion y e 
huramentacion door di 
Rey Willem Alexander 
di e Ministernan y 
Secretarionan di Estado ta 
poni pa tuma lugar 2 di juli 
benidero. 

Despues di a  gradici 
e Ministernan y 
Secretarionan di Estado 
pa e cooperacion cu nos 
pais, e Minister Thijsen 
a dirigi den un mensahe 
personal na Mark Rutte 
como presidente di RMR. 
Akinan e mandatario a 
bisa cu ela experencia 
Rutte di tempo cu e tabata 
lider di fraccion di VVD 
den Tweede Kamer, tambe 
durante e proceso di 
desmantelacion di Antia 
y despues cu ela bira 
Prome Minister. Minister 


Thijsen: ‘Mi a experencia 
tur esaki cune y tabata tin 
e privilegio pa a traha cune 
e ultimo dos afianan como 
Minister Plenipotenciario. 
Den nomber di Gobierno 
y pueblo di Aruba mi a 
felicita y gradici y alabes 
desea su persona tur clase 
diexito den su funcion nobo 
como Secretario General 
di NATO. Cu ta un funcion 
cu hopi reto, mirando e 
circumstancianan den e 
mundo actual; cu e ta e 
persona cu nan a duna tur 
confiansa y sosten pa logra 
cu tur cos bai bon awor. Un 
trabao hopi pisa, pero nos 
tin confiansa den Mark 
Rutte. 


Minister Thijsen tambe 
tabata tin palabranan 
di gradicimento special 
pa Secretario di Estado 
Alexandra van Huffelen. 
‘Mi a experencia hopi 
Secretario di Estado y hopi 
Minister di Asuntonan di 


Reino, pero Van Huffelen 
tabata e unico cu a bisa 
hopi cla y publicamente 
durante di e firmamento 
di e “Onderlinde Regeling 
Samenwerking en 
Hervormingen”, cu mester 
a bira un Onderlinge 
Regeling y no un Ley di 
Reino (Rijkswet), cu e 
tin confiansa total den 
e mandatarionan di e 
paisnan. Prensa Hulandes 
tabata critico riba esaki, 
pero Van Huffelen a keda 
riba su punto di bista, 
asina e mandatario a bisa. 
Minister Thijsen a bolbe 
ripiti cu Aruba ta kere 
den un Reino fuerte, pero 
cu respet pa otro, duna 
otro sosten, duna nos loke 
ta parti di nos tambe. 
Sigur, segun sr. Thijsen, 
cu e aña aki ta celebra 70 
aña di Statuut. ‘Unda cu 
mester constata cu nos 
no ta den 1954 mas, pero 
ta 2024. Nos ta madura 
y nos mester por tin mas 


participacion real den e 
desaroyo di Reino, tabata 


palabranan di Minister 
Plenipotenciario di Aruba 
Ady Thijsen. 

Na final di e conferencia 
di prensa, periodista di 
Telearuba Ryan Oduber a 
haci entrega di un regalo 


na Secretario di Estado 
Alexandra van Huffelen 
como graditud y aprecio pa 
su cooperacion cu prensa 
Caribense. 


Nota pa redaccion: E potret 
a cortesia di Arubahuis 

KvK ta clarifica: 


KVK SEMPER A CUMPLI CU SU OBLIGACIONNAN LEGAL 


Entrante 27 di maart 2024, Camara di Comercio 

y Industria Aruba (KvK) a introduci un cambio 
importante: a cuminsa cobra un tarifa pa 
consulta informacion detaya di companianan 
den e Registro Comercial online riba e website 
di KvK. KvK a tuma nota di diferente reaccion 
y pa yuda clarifica e puntonan concerni, KvK ta 
publica e siguiente resumen, cu ta consisti di e 
puntonan mas importante. 


Registro Comercial online: 
stipula den ley? 

KvK, a base di stipulacion di 
‘Handelsregisterverordening’ (AB 1991 no. GT 
15), ta obliga pa mantene e Registro Comercial 
den e forma di archivo di papel (‘dossiers’) y 
pone esaki na disposicion pa cualkier cuidadano 
cu ta desea di consulta e informacion publico 
aki. E Registro Comercial online, sinembargo, 
ta un servicio extra di KvK, no obligatorio pa 
ley, banda di e Registro Comercial disponibel 
na oficina di KvK. Esaki ta nifica cu tur e 
datonan semper ta disponibel gratis pa publico 
en general na oficina di KvK, na unda un y tur 
por mira y consulta e file (archivo di papel) di 
un compania, manera stipula den ley. 


un obligacion 


Pakico KvK ta cobra un suma pa consulta e 
Registro Comercial online? 

KvK a introduci e Registro Comercial online, 
riba priopio iniciativa, es decir, esaki no 
ta un obligacion legal pa tin disponibel un 
Registro Comercial online. KvK ta kere den 
inovacion y digitalisacion pa cual motibo a haci 
inversionnan significante pa pone Registro 
Comercial online, cu e meta pa facilita e acceso 
na e Registro Comercial pa tur persona for 
di e comodidad di nan cas of oficina. A pesar 
di e costonan halto di e proceso, proteccion y 
mantencion di e database, KvK no a aumenta e 
tarifanan di su productonan desde aña 2009. 
Pa KvK por sigui brinda y mehora su servicio, ta 
esencial pa haya recurso suficiente pa mantene 
e sistema online. Sin e recurso necesario, KvK 
no por mantene e servicio aki cu ta facilita nos 
comunidad. Pa e motibo ey KvK ta cobra un 
suma limita pa consulta e Registro Comercial 
online. E Camara di Comercio di Boneiro, Sint 
Maarten y Hulanda tambe ta cobra un tarifa 
prome cu nan duna aceso na e datonan online. 


Dicon e comerciante ta paga e contribucion 
anual? 

Esaki ta un obligacion legal di tur empresa. 
Segun ley di e ‘Handelsregisterverordening’ 


tur empresa cu ta bin registra, ta ser clasifica 
a base di e capital inverti den e negoshi. A base 
di esaki ta cobra e suma inicial di inscripcion 
y despues cada aña ta e cobra e contribucion 
anual (jaarlijkse bijdrage’) segun e categoria 
cu e empresa ta cay aden. E contribucion anual, 
banda di e benta di uittreksels, ta e entrada 
principal di KvK. KvK ta un Sui Generis, cu 
mester genera su mesun entrada . 


Manera tur organisacion, KvK tambe ta sinti 
e aumento di gasto general. Sinembargo, 
desde 2009, e prijsnan pa e contribucion 
anual y uittreksels no a wordo adapta mas. 
KvK ta compronde cu e decision aki por ta 
inconveniente pa algun comerciante, pero e ta 
un paso necesario pa por proteha e datonan y 
mantene e sistema sostenibel y duradero. Sin 
fondo necesario, KvK no por mante e Registro 
Comercial Online. 


Traduccion di uittreksels 

A pesar cu e no ta un obligacion legal di KvK pa 
ofrece traduccionnan di uittreksels, KvK, cu e 
fin pa facilita nos comunidad, ta ofrece esaki. 
Sinembargo, esaki ta un servicio adicional 
cu tin costonan adicional, y pa es motibo, e 
traduccion di uittreksels ta costa mas cu Afl. 
15,- manera ta stipula den ley. E costo adicional 
ta pa cubri e gastonan di traduccion. 


KvK por cobra extra pa e servicionan adicional? 


DPENBAAR 
MINISTERIE 
ARUBA 


KAMER VAN KOOPHANDEL 
EN NIJVERHEID ARUBA 


Segun e 'Landsverordening op de Kamer 
van Koophandel en Nijverheid’ (AB 1990 no. 
GT29), KvK por cobra sumanan adicional 
pa e servicionan extra cu KvK ta brinda, e.o. 
por cobra un suma pa consulta e Registro 
Comercial online, y un suma adicional riba e 
tarifa di Afl. 15,- stipula den ley pa e traduccion 
di e uittreksels. 


Si tin cualkier pregunta of ta desea mas 
informacion of asistencia pa consulta e Registro 
Online, por tuma contacto libremente cu KvK 
na e-mail: businessinfo@arubachamber.com of 
support@arubachamber.com of tel.: 582-1566, 
ext. 335/342/330. 


Aruba, 21 di juni 2024 
Camara di Comercio y Industria (KvK) 


Corte di Prome Instancia 24 juni 2024 


Horario | Sospechoso 


Acto Castigabel 


E sospechosonan ta wordo acusa di, den e periodo di prome 
di januari 2021 te 22 di maart 2023, conhuntamente, a ofrece 
un ambtenaar den funcion di Cuerpo Policial di Aruba regalo 
of promesa cu e meta pa hibe na haci of keda sin haci algo 
contra deber di su trabao. 

Nan ta wordo acusa di, den e periodo menciona, 
conhuntamente, a intencionalmente viola secretonan di cual 
e tabata sa cu e ambtenaar, relaciona cu su funcion, tabata 


obliga pa tene. 


Nan ta wordo acusa di, den e periodo ya menciona, a 
participa na un organizacion cu tabata consisti di un y/of mas 
otro persona cu tabatin como meta pa comete crimennan, 
esta, corupcion di un ambtenaar y/of tuma y/of duna 
soborno y/of maluso di funcion y/of violacion di secreto di 


trabao. 

Marion Agunbero ta bira miembro di Colegio 
di supervision financiero di Aruba 


Willemstad/Den Haag -— 


Riba 21 di juni 2024, Con- 
seho di Minister di Reino a 
bai di acuerdo cu e nombra- 
mento di sefior drs. Marion 
Agunbero como miembro 
di Colegio di supervision 
financiero di Aruba (CAft) 
riba proposicion di Aruba. 
Sefior Agunbero ta sucede 
sefiora mr. dr. Hellen van 
der Wal entrante prome di 
augustus 2024. 


Marion Agunbero tin am- 
plio formacion y experencia 
financiero. Den e periodo 


di juni 2013 pa juli 2024, 
e tawata miembro di Raad 
van Advies di Aruba, y for 
di november 2019 te cu 
mei 2024, e tambe tawata 
director di Stichting Pen- 
sioenfonds Tourism Sector 
Aruba. Den e periodo di 
1986 pa 2019 e tawata en- 
tre otro director di Direc- 
cion di Finanzas y el a de- 
sempeña varios funcion di 
management cerca Banco 
Central di Aruba y Carib- 
bean Mercantile Bank N.V. 
Danki na su conocemen- 


tonan y experencia amplio, 
Marion Agunbero sigur lo 
ta di gran balor pa CAft. El 
a obtene su bachelor den 
Business Administration 
and Public Administra- 
tion di Universiteit van de 
Nederlandse Antillen, y su 
master den Public Admin- 
istration di Erasmus Uni- 
versiteit Rotterdam. 


Presidente Lidewijde On- 
gering: "Mi kier a expresa 
mi aprecio pa e contribu- 
cion cu miembro saliente 


Hellen van der Wal a aporta 
e afianan pasa na CAft. Ta 
alegra mi cu Marion Agun- 
bero ta dispuesto pa sigui 
cu su tareanan. Cu sefior 
Agunbero na bordo, CAft ta 
gana un miembro cu hopi 
experencia financiero. Mi 
ta ilusiona pa inicia nos co- 
laboracion." 

Marion Agunbero: "Ami 
tambe ta ilusiona pa por 
cuminsa cerca CAft, y duna 
mi aporte na e mehora di e 
durabilidad di finanzas gu- 
bernamental di Aruba." 


TRUCK DI SERLIMAR A RANCA WAYA DI CORIENTE, 
HACIENDO DANO NA CASNAN Y TAMBE NA E PARTI PATRAS 


Montaña: Diabierna den 
oranan di mainta den e 
area di Montaña, pa ser ex- 
acto, riba e caminda pariba 
di Compleho Deportivo 
Frans Figaroa, chauffeur 
di un truck di Serlimar no 
lo a calcula haltura di un 
waya cu lo tabata colgando 
un poco abou y a kere cu e 
truck lo por pasa bou di e 
wayanan aki, pero lamen- 


DI E TRUCK A PEGA CANDELA 


tabelmente esaki no tabata 
e caso, Etruck a ranca e 
wayanan cu consecuencia 
cu algun palo di lus tambe 
a wordo ranca, y riba dje e 
wayanan di coriente a keda 
pega na e parti patras di e 
truck. 


Mirando cu e wayanan ai- 
nda tabata tin coriente riba 
nan y nan tabata sacando 


chispa . Un di e chispan- 
an aki lo a cay den e baki 
unda ta deposita e sushi y 
probablemente lo a bay den 
contacto cu e sushi cu ta- 
bata tin den e truck y a pega 
candela.. 


Mesora a pidi pa presencia 
di polis, brandweer y EL- 
MAR. Dos truck di brand- 
weer a yega hopi lihe na e 


sitio y a cuminsa combati 
e candela, pa asina e no 
sigui expande Nan mester 
a saca tur e sushi for di e 
baki pone nan canto di ca- 
minda, pa asina evita cu 
e candela sigui expande 


y haci hopi mas daño na e 
truck. E dañonan material 
den e incidente aki tabata 
considerabel. ELMAR tam- 
be a presenta na e sitio pa 
asina cuminsa mesora cu e 
trabounan necesario. 

Minister Dangui Oduber 
MINISTER DI TURISMO Y SALUD PUBLICO TA 


CONTENTO PA YAMA BON BINI NA “ISLAND 
FEST ARUBA” NA SAN NICOLAS 


ORANJESTAD -— Minis- 
ter di Turismo y Salud Pu- 
blico sr. Dangui Oduber ta 
contento pa yama bon bini 
na “Island Fest Aruba” na 
San Nicolas. Durante un 
conferencia di prensa di- 
aranson ultimo, Minister 
Dangui Oduber a invita nos 
bishitante y localnan pa bin 
experiencia e cultura, arte, 
gastronomia y musica local 
na e festival aki. 


Island Fest Aruba ta un cel- 


ebracion inolvidabel pa nos 
bishitante y localnan, unda 
nan por bin experiencia e 
esencia di “Zjeito”. Esaki ta 
e manera nos localnan ta 
biba, mientras conectando 
cu e hospitalidad di nos 
hende nan Arubano. E fes- 
tival aki ta un evento unda 
tur persona lo explora nos 
herencia, goza di nos tradi- 
cionnan y descubri pakico 
Aruba ta conoci como ‘One 
Happy Island". 


Minister Dangui Oduber ta 
contento cu e festival aki lo 
tuma lugar tur ultimo di- 
aranson di luna den e dis- 
tricto di San Nicolas. San 
Nicolas ta considera como 
e capital di cultura, y lo tin 
e honor di host e evento 
principal aki cu ta celebra 
Aruba su herencia y alaves 
ta famoso pa su murayanan 
yena cu artenan colorido. 


Island Fest Aruba lo tin un 
lineup diversifica di musica 


bibo, mustrando e heren- 
cia musical di e isla. For 
di e ritmonan contagioso 
di musica tradicional Aru- 
bano, manera tumba y ca- 
lypso. E festival ta promete 
di tin un variedad di bend- 
edoranan di cuminda, arte- 
sania y mucho mas. 


Como Minister di turismo 
y salud publico e kier fe- 


— -Á 


EAST 


licita ful e team di Island 
Fest Aruba pa continua cu e 
evento aki cu semper tabata 
exitoso y ta invita ful Aruba 
pa bin disfruta di nos musi- 
ca, arte y cumindanan local 
dia 26 di Juni. 


Hunto ban demostra e hos- 
pitalidad di nos hendenan y 
kico ta haci Aruba un hoya 
den Caribe. 


Durante ‘Don’t be blind to the 
signs”, 131 a zorg pa su mentor- 
nan wordo capacita 


Aruba ta conoci como un isla 
caminda sermper personan- 
an naci pafor di Aruba a bin 
Aruba pa traha. Hopi biaha 
cu tempo nan a trece nan yi- 
unan tambe bin biba serka 
nan. Pa e mucha/ hoben aki 
cu ta bin di un otro pais, tur 
cos ta nobo y dimes cu su 
impacto. E mucha/ hoben 
ta bai conoce amistadnan 
nobo, ta drenta den un sys- 
tema di educacion ful nobo 
cu un idioma di instruc- 
cion totalmente desconoci 
pa nan. Tur esaki por tin 
consecuencianan negativo 
pa e muchanan y hobenan 
aki. No ta tur ora e amistad- 
nan nobo tin bon intencion. 
Sigur no ora cu nan sa of ta 
pensa cu e muchanan/ ho- 
benan aki ta den un posicion 
vulnerabel. 


Pero nos muchanan y ho- 
benan naci aki na Aruba 
tambe ta coriendo hopi ris- 
ico. Estudionan Internacio- 
nal ta mustra cu e cifranan 
di personanan birando vic- 
tima di un of otro crimen 
digital ta subiendo drastico. 
Desde aña 2020 cu benida di 
e Pandemia di Covid 19, cri- 
men cibernetico a conoce un 
subida rapido. Nos muchan- 
an y hobenan ya caba prome 
cu aña 2020 tawata haci uzo 
di internet 7.5 ora pa dia. 
Nos muchanan y hobenan 
ta encontrando nanmes mas 
y mas cu retonan na mo- 
mento cu nan ta haci uzo di 
internet. E personanan cu 
menos bon intencion cu nos 
muchanan y hobenan, tam- 
be a bay cuminsa haci mas 
uzo di internet pa por yega 
na nan. Grooming, shame 


sexting y pornografia infan- 
til ta algun di crimenan dig- 
ital cu a conoce un subida e 
unltimo añanan. 


E agressor hopi biaha 
tin metanan financiero 
tras di su acto. Un estu- 
dio haci na Aruba door di 
Rode Kruis y Coördinatie- 
centrum Mensenhandel 
Mensensmokkel Aruba bao 
di studiantenan di enseñan- 
sa secundario, ta mustra cu 
hobenan den e edad di 12 pa 
18 aña ta core mas riesgo di 
bira victima di explotacion 
criminal of sexual. 


Pa di 25 aña consecutivo 
131 ta organisa ‘Deskun- 
digheidsbevordering Dag 
pa asina inverti den e de- 
saroyo di su mentornan. 
E mentornan ta e person- 
anan cu tur dia di 2:00 te 
cu 6:00 di atardi ta asisti 
nos muchanan y hobenan di 
Aruba, Bonaire, Saba y St. 
Eustatius cu informacion, 
sosten emocional y conseho. 
‘Deskundigheidsbevorder- 
ing Dag ta un di e tres train- 
ingnan grandi cu Fundacion 
Telefon pa Hubentud Aruba 


ta organisa tur aña. 


Durante e ‘Deskun- 
digheidsbevordering Dag 
e mentornan di 131 a rici- 
bi conocemento tocante 
‘mensenhandel, mensen- 
handel’ for di sra. Sueky- 
en Croes di 'Coórdinatie- 
centrum Mensenhandel 
Mensensmokkel Aruba y 
informacion tocante e estu- 
dio haci door di Dr. Paula 
Kibbelaar, tocante e calidad 
di bida di e hoben Arubiano 
(Quality of life of Aruban 
youth). 


Cu mas conocemento di e 
tema di ‘mensenhandel, 
mensensmokkel' y e calidad 
di bida di e hoben Arubiano, 
e mentor na 131 por analysa 
y reconoce mas liher si por 
tin un situacion di ‘mensen- 
handel, mensensmokkel’ 
durante un combersacion 
cu un mucha/ hoben. Esaki 
ta zorg pa eleva e ayudo cu e 
mentor ta duna na e mucha/ 
hoben. 


Tambe a presenta 7 mentor 
nobo cu a caba di e Curso 


Basico di mentor di 131 y asi- 
na aki ta ser incorpora den 
e team di mentor di Funda- 
cion Telefon pa Hubentud 
Aruba. E directiva nobo di 
131 tambe a ser presenta du- 
rante ‘Deskundigheidsbev- 
ordering Dag 2024. 


131 kier a gradici sra. Sueky- 
en Croes di 'Coórdinatie- 
centrum Mensenhandel 
Mensensmokkel Aruba y Dr. 
Paula Kibbelaar pa e coop- 
eracion brinda. 


Danki ta bay na Aruba 
Marriot Resort cu a facilita 
Deskundigheidsbevorder- 
ing Dag 2024. Un gradici- 
mento tambe ta bay na Setar 
N.V, Aruba Airport Author- 
ity N.V. y The Salamander 
Group pa e sosten na 131. 


Pa mas informacion tocante 
tur e trabaonan cu 131 ta 
desplega por tuma contacto 
cu 131 via nos website: 131. 
aw, Instagram: 131aruba, 
facebook: https: //www.face- 
book.com/aruba.131, email: 
131aruba@gmail.com of 
telefon 5886138/ 5884011. 

Generacion Z a scoge e ter- 
mino aki pa referi na e li- 
ganan afectivo desliga di e 
practicanan tradicional. Ni 
relacion casual ni pareha 
stabiel: E sa e "situation- 
ship" y con pa sa si bo ta 
pasando den uno 


"Situationship": Kico ta y 
con pa sa si mi ta den e tipo 
di relacion aki 

Bo ta sali cu un hende, pero 
nan ta mira otro sporadi- 
camente i no ta plania e 
vinculo pa futuro? Pues ta 
posibel cu bo ta den un "sit- 
uationship", un termino cu 
ta bira mas y mas di moda 
entre e hobennan y aplica- 
cionnan di cita. 


Den e relacionnan aki, e 
caracter di 'casual' ta pasa 
na un otro nivel, pero sin 
clarifica etiketanan fiho 
ni exclusividad sexual. Pa 
algun, un tipo di vinculo 
comodo y transparente; pa 
otronan, un forma pa evita 
compromiso sentimental. 
Kico e ta nifica realmente y 
con pa identific'e? 


Kico ta un “situation” y kico 
e ta consisti di dje? 

E ta un relacion di caracter 
romantico, pero no recon- 
oce como formal of stabiel. 
En general, personanan cu 
ta asumi un situationship 
tin cita cu mas of menos 
regularidad, pero sin com- 
promiso firme ni plannan 
pa futuro. 


E termino ta bini di un an- 
glicismo cu ta combina e pa- 
labranan relacion (relation- 
ship) y situacion, referiendo 
na su caracter informal. En 
bes di bisa cu nan ta "den 
un relacion", nan ta "den 
un situacion”. Den e hibrido 
amoroso aki, e reglanan ta 
pone pa cada miembro, y 
den nan por inclui of no ex- 
clusividad sexual. 


SITUATIONSHIP: 
Kico e ta y con mi por haya sa si mi ta 
den e sorto di relacion aki? 


Diferente di" amigonan cu 
tin derecho", caminda ta 
comun pa preestablece un 
vinculo erotico sin senti- 
mento, e relacionnan aki ta 
envolvi un conexion emo- 
cional. Sinembargo, e no ta 
cla ni ta defini pa etiketa- 
nan convencional. 


Nan tin e tendencia di dura 
algun luna of hasta añanan, 
pa despues termina of deri- 
va den otro tipo di encuen- 
tro. E ta consisti di pasa 
bon momentonan for di e 
compania y e aspecto in- 
timo, sin pensa riba e biahe 
normal di compromiso, co- 
munion, matrimonio y yiu. 


Kico hende cu e tipo di vin- 
culo aki ta busca? 

Generalmente, esunnan cu 
tin un relacion asina ta pre- 
senta nan mes como soltero 
of soltero, sin cu esaki ta 
nifica cu nan ta kibra e vin- 
culo. Ta posibel pa imagina 
un cita casual den cual un 
momento agradabel a pasa 
y, pa e motibo ey, a wordo 
ripiti na diferente ocasion. 
Durante e periodo aki, un 
conexion emocional a for- 
ma, y ta eynan e limite di e 


situacionnan ta aparece. 


No ta nenga e conexion, i 
hasta por comparti cierto 
plannan como pareha tradi- 
cional, pero no ta proyect'é 
den futuro: ta asumi tem- 
poral. Hopi biaha nan ta 
wordo genera den contexto 
caminda hende ta keda pa 
un tempo determina. Por 
ehempel, den campusnan 
di universidad of den bia- 
henan temporal pa un Ciu- 
dad diferente. 


Conocemento di hende 
nobo na luga nobo ta algu 
cu e aplicacionnan di cita 
ta facilita y a desaroya den 
e ultimo afianan. Por otro 
banda, ta comun pa e per- 
sonanan cu ruptura reci- 
ente busca di nobo vincu- 
lonan sin drenta ainda den 
formalidad ni compromiso. 


Situationship y tipo di hen- 
de 

Pa hiba un 'situation', ta 
fundamental pa tin con- 
sciencia di e sentimenton- 
an propio y di otronan, pa 
asina coincidi y fomenta 
responsabilidad afectivo. 
esunnan cu ta custumbra 
na relacionnan casual lo 
sinti nan mas confortabel 


cu nan. Hopi biaha esun- 
nan cu ta duna prioridad 
na nan carera profesional, 
academico of otro areanan 
di nan bida ta opta pa e en- 
cuentronan aki. 


Di otro banda, e person- 
anan cu ta busca stabili- 
dad y siguridad constante, 
tanto den vinculonan am- 
oroso como amistoso, no 
tin e miho profiel pa situa- 
cionnan. E tereno di e in- 
defini por causa expecta- 
tiva falso y hasta ansiedad 
pa no proyecta den futuro. 


Ta e fase prome cu un rela- 
cion tradicional? 

Si, y no. Tin biaha e vinculo 
ta cambia pa algu mas for- 
mal, pero den hopi otro no. 
De echo, e hipotesis inicial 
ta mas cerca di e negativo, 
ya cu e idea di un eventu- 
alidad limita cu ta dificil pa 
pasa aden ta persisti. 


Sinembargo, nos tin senti- 
mento y esakinan por cam- 
bia cu tempo. Ta importante 
pa enfatisa e necesidad pa 
ta cla i honesto cu loke nos 
ta sinti. Manera den tur 
tipo di vinculo, tur dos per- 
sona mester sinti nan mes 
na cas pa bisti e vinculo. 


Con pa identifica si mi ta 
den un “situation”? 

Si bo a cuminsa sali cu un 
hende of bo no a defini e 
vinculo pa un tempo, iden- 
tifica e señalnan aki pa sa si 
bo ta pasa den un situacion. 


Bo ta categorisa e vinculo 
como 'complica' 

E termino aki por wordo 
considera como e antecesor 
mas cerca di e situation- 
ship. E tipo di relacionnan 
aki no ta ni relacionnan ca- 
sual, ni formal, y ta posibel 
cu nan no a pone label, pa- 
sobra e combersacion no a 
surgi. 


No ta papia di plannan di 
largo termino 

Un di e sefialnan mas cla pa 
identifica e relacionnan aki. 
No ta comun pa trata tem- 
anan manera kico pa haci 
den e añanan binidero of pa 
genera expectativanan pa 
futuro. Tampoco ta traha 
plannan hunto pa un fecha 
demasiado posterior of ta 
papia di proyectonan den 
pareha. 


Nan ta topa y papia spora- 
dicamente 

E compromiso cu e fre- 
cuencia di combersacion 
ta casi nulo. Tin simannan 
caminda ta papia hopi i tin 
simannan cu no ta papia 
hopi. Esaki ta conduci na 
elaboracion di plannan i 
cita di ultimo momento. Ta 
comun pa nan tuma con- 
tacto pa mira otro mesora 
si tur dos ta disponibel, 
mientras cu reunionnan pa 
simannan despues ta mas 
dificil pa realisa. 

Bo tin sentimento contra- 
dictorio 

Tin biaha ta parce cu e 
vinculo ta progresa y bo ta 
imagina cu bo ta hunto cu e 

persona ey pa hopi tempo. 
Sinembargo, e sensacion 
por cambia pronto, y bira 
un posibilidad remoto. 


Bida personal desconecta 

Ta comun pa personanan 
den situacion tene nan 
famia y amigonan leu. No 
confiando den e durabilidad 
di e encuentro, ta prefera 
evita presentacionnan i 
momentonan hunto, pa evi- 
ta splicacionnan despues. 


Den e sentido aki, e ta kere 
cu e por ta un caso di pock- 
eting tambe. Ta trata di 
negacion di un di e parti- 
nan pa presenta su circulo- 
nan intimo, pero no den un 
forma represivo. 


Sexualidad abierta 

E posibilidadnan ta bira 
mas amplio na e punto 
aki. Nan por tin exclusivi- 
dad sexual of no, pero ta 
mas probabel cu no a toca 
e tema. E situacion ta duna 
luga na otro alternativan- 
an, manera pareha cu rela- 
cionnan habri. 

Bentaha y riesgo di ta den 
un “situation” 

E relacionnan “situational” 
no ta ni bon ni malo, pero 
si ta inclui algun bentaha 
y desbentaha cu ta bon pa 
tene cuenta cu ne. 


Bentaha 

e Sin compromiso. esunnan 
cu ta busca pa keda leu di 
compromiso amoroso, por 


haya comodidad den un 
situacion. 

e E ta duna luga na otro 
relacionnan. Aunke e regla- 
nan specifico ta defini pa 
cada pareha, en general e 
no ta un encuentro fiho, 
p'esey e ta laga luga pa rela- 
cionnan habri. 

e Menos splicacion. E cita ta 
mas espontaneo y no ta pidi 
ningun tipo di splicacion. E 
prioridad ta pa pasa un bon 
tempo relaha. 

e Kisas yuda bo dicidi. Du- 
rante e periodo cu un “situ- 
acion” ta dura, ta posibel pa 
resolve preguntanan inter- 
no manera: "Mi ke ta den 
un relacion of keda soltero 
of soltera? 

e Sentimentonan por ta 
envolvi. Aunke nan no ta 
duna cuenta na e otro per- 
sona, e relacion aki ta laga 
habri e posibilidad di tin 
charla profundo y forma un 
cierto conexion emocional. 
Desbentaha 


E no ta apto pa esunnan 
namora. Tin hende cu ta 
namora mas facilmente 
cu otro hende. Nan mester 
comparti algun momento 
intimo pa cementá un vin- 
culo profundo. 


No ta un relacion den ter- 
mino tradicional. Natural- 
mente esaki por nifica un 
bentaha pa algun, pero si 
bo ke cuminsa un comber- 
sacion tocante con e vin- 
culo ta bai, kisas e ta bira 
incomodo. 

Sentimentonan sin core- 
spondencia. E riesgo mas 


grandi di e situacion ta cu 
un di e partinan ta genera 
namoramento y e otro no. 
Manera semper, comuni- 
cacion ta central pa evita 
daño na otronan i na bo 
mes. 

E por genera confusion. 
Pasa bon momentonan y 
comparti intimidad cu un 
persona, pa despues no 
crusa palabra pa siman- 
nan, por confundi. Hasta 
sinti falta y sinti incomodi- 
dad pa expresa esaki, tin e 
tendencia pa genera sensa- 
cionnan negativo. 


Situationship: Un moda 
centenario 

E termino aki ta existi pa 
varios afia caba, y a wordo 
potencia cu e uzo di apli- 
cacionnan y hashtags riba 
rednan social. Manera 
ghosting (klek di e link 
sin splicacion), of orbiting 
(similar na ghosting, pero 
manteniendo presencia 
riba rednan), e 'situation'ta 
comun den centennials. 


Segun investigacion haci 
pa sociologo Mericano Lisa 
Wade, miembronan di Gen- 
eracion Z ta mas resistente 
pa label nan relacionnan. 
Hasta pa fomenta nan pro- 
greso y comparti nan senti- 
mentonan. Tur e categoria 
nobo aki ta desafia e pre- 
ceptonan tradicional di e 
relacionnan amoroso. 

E palabra a wordo divulga 
hopi riba e red social Tik- 
Tok, unda e hashtag #situ- 
ationship ta acumula 1 bi- 
yon di bishita y casi 380 
mil publicacion. Ademas, 
E informe anual Di E app 
Di cita Tinder a reflehá cu, 
na 2022, 49% di e usuario 
a agregá e palabra na nan 
biografí. 


Den e publicacion di e ul- 
timo aña, e compania ta 
sugeri cu e termino no ta 
wordo mira mas como algu 
malo. Al contrario, e ta 
conta cu establece e acu- 
erdo aki "ta permiti bo tin 
mas libertad pa disfruta di 
mas experencia". 


E ta duna prioridad na co- 


municacion y responsabili- 
dad afectivo 

Den e tipo di vinculo aki, 
mescos cu den cualke otro 
relacion sentimental, re- 
sponsabilidad afectivo ta 
esencial. Comunicacion ta 
e acto central pa ehecuta 
esaki, pesey mester trans- 
miti deseonan, limitacion y 


nivelnan di compromiso. 


Un situacion ta funciona 
solamente si tur dos par- 
tido ta di acuerdo. Natu- 
ralmente, sentimento por 
cambia y bira mas of menos 
intenso. Pa esaki, transpar- 
encia cu bo mes y cu otro ta 
bira fundamental. 

Setty Christiaans-Yarzagaray a splica e proceso di preparacion pa IPKO 
Parlamentario ta critica sin cu ta aporta na programa di IPKO, 
manera Mansur 


ORANJESTAD, Aruba 21 
di juni 2024: Parlamentar- 
io di Fraccion di MEP, Setty 
Christiaans-Yarzagaray a 
duna un declaracion y a 
splica e proceso di prepara- 
cion pa reunion di IPKO 


y ta reacciona tambe riba 
parlamentario Sr. Miguel 
Mansur. 


El a expresa na prome lugar 
cu IPKO ta un reunion in- 
terparlamentario y ta im- 
portante pa comunidad sa 
con e parlamentarionan ta 
prepara pa asisti na e re- 
union aki ya cu por a ricibi 
cierto reaccion y a sigui 
entrevistanan durante 
e simannan cu a pasa di 
diferente colega den parla- 
mento y di oposicion como 
tambe 'feedback' di comun- 
idad puntrando si ta berdad 
cu e reunionnan aki a bay 
asina malo. P'esey ta haya 
importante pa splica co- 
munidad kico precies IPKO 
ta. IPKO (Interparlemen- 


tair  Koninkrijksoverleg) 
ta un reunion entre Par- 
lamentarionan di Corsou, 
St. Maarten y Aruba hunto 
cu miembronan di Eerste y 
Tweede Kamer di Hulanda. 


Di antemano, como miem- 
bronan di parlamento, e 
miembronan di e comis- 
ion CKABB (Commissie 
Koninkrijksaangelegen- 
heden en Buitenlandse 
Betrekkingen) ta reuni pa 
atende cu puntonan y tem- 
anan cu lo kier wordo trata 
na Hulanda den forma con- 
hunto, como temanan cu ta 
desea pa wordo poni ariba 
agenda, a remarca. 


Christiaans-Yarzagaray 
a sigui bisa cu den dife- 


Maravillas de la Fe 


Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 
remedii bo no ta cura? Bo ta victima di 
bruheria? comunica na MARAVILLAS DE LA FE 


na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 


56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


i Comunica na 748 56 7 


S 748 56 71 


rente ronda di reunion di 
preparacion pa IPKO tur 
miembro, tambe di oposi- 
cion, ta trece topiconan 
ariba mesa. Casi tur punto 
cu a wordo treci dilanti, a 
wordo poni ariba agenda 
di IPKO, e parlamentario a 
remarca. Puntonan manera 
fondonan di Union Eu- 
ropeo, salud mental (GGZ), 
calulacion di 'Armoedeg- 
rens’, criminalidad y corup- 
cion y problemanan cu nos 
studiantenan ta encontra 
na Hulanda, entre otro. 


A enfatisa riba e echo cu e 
colega cu a indica cu cos no 
a bay bon na Hulanda ta Sr. 
Miguel Mansur. "Mi kier a 
bisa esaki categoricamente. 
Si bo kier aporta y papia y 
critica, participa na e re- 
unionnan di preparacion 
tambe. Pasobra señor Man- 
sur, bo n' bin ni un di e re- 
unionnan aki. Bo n' atende 
ni un di e reunionnan di 
preparacion. 


Bo n' yega mesora na e re- 
unionnan tampoco, mane- 


ra reunion di Raad van 
State prome cu IPKO ni tri- 
partite. Pero bo kier duna 
un refleho na comunidad 
cu e reunionnan aki ta bay 
malo, cu e reunionnan aki, 
por ta pa bo, n' tin ningun 
aporte. Pero bo tey prome 
den avion si. Pero bo ta e 
prome cu a bula bay Hu- 
landa si y bo n' ta atende 
tur e reunionnan. Bo n' ta 
bin prepara", Christiaans- 
Yarzagaray a vocifera. 


Mansur no mester critica 
sin cu a aporta pa yega na 
solucionnan. "Paso si nos 
tey como politiconan nobo, 
simplemente pa critica so, 
nos n' ta aporta y nos n' ta 
engrandece e calidad di 
Parlamento ni di nos mes 
como un simpel ciudadano 
di nos comunidad". 


E parlamentario a finalisa 
bisando cu esey ta e forma 
con IPKO ta wordo prepara 
y esaki ta e manera cu Par- 
lamento mester informa 
pueblo dicon e cosnan aki 
ta wordo organisa. 


OLIVE TREE'S 
PRE-PAID 
FUNERAL PLAN 


PAY AS YOU CAN 


Piedraplat Y 582 0000 
Sanicolaas ® 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department (© (+297) 743 7411 
www.olivetreefuneralhome.com 

DI BERDAD, BERDAD, MI TA BISA BOSO, ESUN CU TENDE MI PALABRA IKERE ESUN KU A MANDAMI, 
TIN BIDA ETERNO, I NO TA BIN PA HUISIO, MA A PASA FOR DI MORTO PA BIDA. JUAN 5:24. 


CU INMENSO DOLOR NA NOS CURAZON A BAY SOSEGA NOS DILANTI DEN REINO DI DIOS NOS MAMA, 
ABUELA, BISABUELA, TATARABUELA, 


SRA, MARIA GEERMAN HENRICUS 
NA E BUNITA EDAD DI 98 ANJA MIHOR KONOCI COMO NINI OF DUDU 
*21-11-1925 - 118-06-2024 


SU CASA: tPEDRO EVERON HENRICUS 

SU YUINAN: 

JUANITA HENRICUS Y FAM 

CARIN RODRIQUEZ Y tJUAN RODRIQUEZ Y FAM 
IRMA HENRICUS Y FAM 

CRISTINA Y TICO DE MEY Y FAM 

RAFAEL HENRICUS Y MENA NA HULANDA 
RUFINO Y THEA HENRICUS Y FAM NA HULANDA 
OSCAR (ROBBY) HENRICUS Y FAMIA 


CU A STIMA MANERA YIUNAN: 
RAYMOND (OTTY) RAS 
WENDY KOOLMAN 

PATRICK HENRICUS 
KIMBERLY WERLEMAN 


NIETONAN: 

VALENTINO (VALE) Y PAOLA RAS Y FAM 
RAYMOND (OTTY) Y SUZETTE RAS Y FAM 
ANTHONY RAS Y FAM = 

t GILBERT (BECHI) DE MEY ha 
TEDGAR (GALACHA) RAS 

ALEXANDER (EKY) DE MEY 

GIOVANNY HENRICUS Y FAM NA HULANDA 
JOHNMARC HENRICUS Y FAM NA HULANDA 
ANGELO HENRICUS Y FAM NA HULANDA 

PATRICK HENRICUS NA HULANDA 

ROBERTO HENRICUS Y FAM 

NIETANAN: 

WENDY KOOLMAN Y XIOMARA GOMEZ 

LISETTE Y CESAR REVILLA RAS Y FAM 

JACQUELINE RODRIQUEZ Y TICO Y FAM NA HULANDA 
JULISA (LILA) RODRIQUEZ Y FAM Y, 
ROXANNE (CHANA) HENRICUS Y FAM — 

ANGELICE DE MEY Y FAM 

ALICIA Y CASA NA HULANDA Y FAM 

JANINE HENRICUS Y FAM 


> 


BISANIETO Y BISANIETA NAN TATARANIETO Y TATARANIETA NAN MUCHO HOPI PA MENCIONA 


SU RUMANNAN: 

tREINILLA Y +BOEI LEON 

TADRIANA Y +PORFILLIO V/DER BIEZEN 
tBRIGIDA Y “JACOBO 

TANA GEEERMAN 

tDANIEL GEERMAN 

+JOHAN GEERMAN 

FLORITA Y tDABIAN KELLY FAM 


SUBRINO Y SOBRINANAN, PRIMA Y PRIMONAN, COMER Y COMPERNAN, IHANAN Y 
DEMAS FAMIA GEERMAN, HENRICUS, RODRIQUEZ, DEMEY, V/DER BIEZEN, LEON, RAS, KELLY, DIRKSZ, WERLEMAN, 
CARASQUERRO, INNOCENCIA, CROES, ANGELA, KOOLMAN, TROMP, FALCONES. 


EX COMPANERA(O) NAN DI KIBRAHACHA 


ACTO DI ENTIERRO Y CONDOLENCIA LO TUMA LUGAR DIA: DIASABRA 22 DI JUNI 2024 NA AURORA FUNERAL HOME ORARIO 
DI 11AM Y PA 1:00PM NOS LO TA SALIENDO PA MISA INMACULADA CONCEPCION SANTA CRUZ DI 2:00PM PA 4:00 PM Y 
DESPUES LO SALI BAY PA SANTANA CATHOLICA SANTA MARIA NA SANTA CRUZ. 


DISCULPA NOS SI DEN NOS DOLOR Y TRISTEZA NOS POR A LUBIDA ALGUN FAMIA, AMISTAD OF CONOCIR. 

DIASABRA 22 JUNI 2024 


Diasabra 15 di juni 2024, hunto cu 
mi famia, mi a asisti na e clausura 
di Weganan Escolar 2024 na Joe 
Laveist Sport Park na San Nicolas. 
Nos por a gosa di diferente wega di 
futbol entre scolnan preparatorio 
di mucha y mucha homber y tambe 
di un bunita show di baile di NTG 
& NLG dirigi pa Marisol Pefia. Un 
bunita clausura yena di competen- 
cia y apoyo escolar y familiar. Un 
anochi cu ta culminacion di 2 si- 
man di Weganan Escolar (WE) cu 
tabata exitoso. 


Desaroyo WE 

Banda cu mi ta hopi contento cu ta 
percura pa continuacion di WE tur 
aña y cu ta motiva cada biaha pa 
mas scol participa, mi ta encanta e 
Hecho cu cada afia ta keda desaroya 
e weganan. Banda di competencia 
deportivo den diferente ramo di de- 
porte, e aña aki nos por a wak cu ta- 
batin WE baile y WE Mente y Kids 
Athletics. Desaroyonan hopi inte- 
resante y positivo. Mas scol y mas 
mucha participando y asina tambe 
ta logra inculca e gana pa haci de- 
porte di chikito den nos muchanan. 
Algo sumamente positivo y necesa- 
rio. Sigur mirando cu mediante di 
deporte y baile nos ta brinda nos 
mucha y hobennan momentonan di 
desaroyo completo, trahando riba 
nan habilidad di traha den equipo 
y aspectonan manera comunica- 
cion, dialogo, strategia, planifica, 
determinacion y mucho mas. Mi ta 
haya e weganan aki asina impor- 
tante. Nan no ta solamente 2 siman 
di competencia pero e weganan a 
cuminsa di september aña pasa te 
cu comienso di mei e afia aki y e 
finalnan a ta tuma lugar durante e 
dos simannan tras di lomba. 
Banda di esaki e weganan ta crea 
union, ta crea momento pa famia y 
scol bini hunto. Un ambiente total 
yena di competencia y apoyo. 


WE 2024 
E aña aki un total di 1300 alumno 


MASHA DANKI 
DONANTE! 


STICHTING 
BLOEDBANK 
ARUBA 


Parlamentario Shailiny Tromp-Lee: 


Weganan Escolar 2024 a conoce un tremendo desaroyo y 
sigur tabata uno exitoso 


di 45 scol preperatorio, basico y se- 
cundario a participa na WE 2024 y 
a competi contra otro den diferente 
disciplina, entre otro beach tennis, 
volleyball, futbol, y badminton. 


Na Kids Athletics, cu ta un activi- 
dad organisa pa IBiSA hunto cu e 
maestronan di movecion y salud, a 
participa en total 8 scol. E parti di 
WE aki ta uno hopi importante y ta 
sifia e muchanan entre otro mobili- 
dad y coordinacion. 


NaWE Baile a participa tambe ocho 
scol preparatorio, special, basico 
y secundario den seis (6) diferente 
categoria. E aña aki a introduci un 
categoria nobo, unda e maestronan 
tambe a participa den e concurso 
di baile. E alumno- y maestronan a 
demostra nan talento y creatividad 
durante e evento di baile cultural, 
moderno y deportivo. E parti di 
WE aki ta sifia nos mucha y hoben- 
nan un forma emocionante y social 
di keda activo. WE Baile ta brinda 
e mucha- y hobennan di Aruba e 
oportunidad pa desaroya diferente 
habilidad y ta contribui na nan for- 
macion total. Di aplaudi e anochi 
aki ta cu a rindi homenahe na Sr. 
John Freddy Montoya. Sr. Mon- 
toya a ricibi un bunita presentacion 
dedica na su honor durante e ano- 
chi aki pa su aporte enorme na WE 
y actividadnan cultural en general. 


E aña aki pa prome biaha a or- 
ganisa WE Mente. Mi a compronde 
un actividad cu a keda gusta ma- 
sha y cu sigur a duna WE un otro 
dinamica. Un tremendo amplia- 
cion di WE. Hunto cu Futura nan 
a logra haci WE Mente algo mod- 
erno y ‘cool’ pa tur hoben y esnan 
presente. Temanan cu a wordo uza 
durante e competencia ta conoce- 
mento over schoolsport, deporte en 
general, salud, movecion y Premio 
Excelencia den Deporte. 


Mi a encanta con a uniforma e 
scolnan un biaha mas y tambe nos 
coach y refreenan. Alabes mi a haya 
un tremendo idea pa a incentiva e 
scolnan pa hisa bandera di Aruba y 
esun di nan scolnan, y canta himno 
parti mainta (maske ta 1 biaha pa 
siman). Tremendo idea mes. Sigur 
no por laga afor con WIWI tabata 
pasa cu yen di entusiasmo e aña 


aki, bishitando scolnan, apoyando 
mucha y hobennan y creando ambi- 
ente. Overall un WE hopi exitoso y 
tremendo desaroyo. 


Gradicimento y felicitacion 

Pa WE por tabata exitoso e aporta y 
dedicacion di tur scol participante, 
nan cabesante, docente, studiante 
y mayornan tabata esencial. Mi ta 
aplaudi y gradici nan pa tur nan 
esfuerso y energia pa pa haci WE 
un exito total. Mas cu claro mi kier 
felicita tur participante y ganado di 
diferente categoria di WE (sport, 

baile, mente y athletics). 


Y por ultimo mi kier felicita y 
gradici e team completo di IBiSA 
cu a traha masha duro mes, Min- 
ister Endy Croes y Ministerio di 
Ensefiansa y Deporte, Gabinete 
Wever-Croes II, Fundacion Lot- 
to pa Deporte (FLPD), Stichting 
Sportsubsidie Aruba (SSA), Utili- 
ties Aruba, SETAR NV, Aruba Air- 
port Authority NV (AAA) y Aruba 
Investment Bank (AIB) cu a haci e 
Weganan Escolar 2024 posibel y 
uno sumamente exitoso. 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 21 Jun 2024 Merdia 


Proximo Jackpot 


925.000,- 


Proximo Jackpot 


290.000,- 

